Tacoma porcelain crowns
whitening toothpaste in Sequim Washington
Glen Mills teeth whitening dentist
bridge dental in Chula Vista California
porcelain veneer 94043
Fairfield dental veneers procedure
how do veneers work in Warwick RI
best teeth whitener in 95240 Solidariteit verwelkom arbeidsminister se ingryping maar vra groter kopskuif | Maroela Media
Solidariteit sê die minister se ingryping geskied ongelukkig ter elfder ure, aangesien onbeskermde stakings, geweld, onrus en intimidasie reeds die norm geword het wat tot die huidige probleme aanleiding gegee het. Gideon du Plessis, hoofsekretaris van Solidariteit, sê splintergroepe en gesiglose individue is besig om geweld en onbeskermde stakings aan te hits, wat dit moeilik maak om die skuldiges aan die pen te laat ry. “Die minister se laat toetrede word nietemin verwelkom omdat kopskuiwe en sterk leierskap benodig word. Indien die ingryping nie slaag nie, sal die gevolge katastrofies wees. Die intreevlak- en ongeskoolde werknemers wat reeds kwesbaar is, sal die swaarste daaronder ly. Dít terwyl die amptelike werkloosheidskoers reeds hoër as 25% is. Solidariteit voel dat dit beter is om ŉ werk te hê en probleme met wedersydse respek op te los as om jouself uit ŉ werk te staak.”
Du Plessis sê dat die reg om te staak ononderhandelbaar is. Werkers moet die reg hê om hul arbeid te weerhou, anders grens die werksverhouding aan slawerny. “Die reg om arbeid te weerhou, beteken egter nie dat daar onwettig gestaak mag word of dat geweld, intimidasie en saakbeskadiging tydens ŉ staking geoorloof is nie. Sulke boewery tydens stakings vereis streng optrede deur wetstoepassers. Vakbonde moet egter ook hulle kant bring deur werklik in die langtermynbelang van werknemers op te tree, eerder as om bloot getalle en ledegeld na te jaag. Samewerking deur alle belanghebbendes sal ŉ groot bydrae lewer om internasionale en plaaslike beleggers se vertroue in die mynbedryf te herstel.”
Volgens Du Plessis is die ondemokratiese ‘wenner-vat-alles’-stelsel, wat werknemers van hulle grondwetlike reg tot vryheid van assosiasie ontneem deur hulle nie toe te laat om aan ŉ vakbond van hul keuse te behoort nie, een van die onderliggende redes vir die krisis in die mynbedryf. “Veelvuldige vakbondverteenwoordiging en ŉ nuwe kollektiewe bedingingsmodel wat gefokus is op sake van gemeenskaplike belang in stede van die huidige posisionele bedinging sal die weg baan vir gesonde arbeidsverhoudinge en ŉ groeiende arbeidsmark.”
Is minister Oliphant se poging nie maar net daarop gemik om die posisie van Cosatu, die ANC se regerings-vennoot, weer te versterk te midde van ander rolspelers in die vakbondbedryf soos AMCU nie. Volgende jaar is verkiesing-jaar en die ANC, met sy alliansievennote Cosatu en die Kommuniste Party, is reeds besig om te organiseer.
‘n Ander rede vir minister Oliphant se toetrede tot gesprek is waarskynlik om die onrus en onstabiliteit wat tans in die arbeidsmark heer, te temper ten einde onrustige buitelandse beleggers te paai en vertroue in Suid-Afrika se ekonomie te herstel. Hoop van harte dis hierdie saak wat Oliphant op die oog het want dit is uiters noodsaaklik dat vertroue in Suid-Afrika se beleggingsbestemming nie geskaad word nie.